b'\n_START_ARTICLE_\nZra\xc4\x8dno hlajeni motor\n_START_PARAGRAPH_\nZra\xc4\x8dno hlajeni motor je motor, ki uporablja cirkulacijo zraka za hlajenje vro\xc4\x8dih delov motorja. Zra\xc4\x8dno hlajeni motorji so v primerjavi s teko\xc4\x8dinsko (najve\xc4\x8dkrat vodno) hlajeni la\xc5\xbeji za izdelavo in vzdr\xc5\xbeevanje in imajo manj\xc5\xa1o te\xc5\xbeo. Se pa lahko pri zra\xc4\x8dnohlajenih v primeru nezadostne cirkulacije zraka pojavi pregrevanje. _NEWLINE_Zra\xc4\x8dno hlajene motorje se veliko v uporablja npr. na orodjih kot so npr. motorne veri\xc5\xbene \xc5\xbeage, kosilnice z nitko, nekaterih motociklih in na letalskih motorjih. Na orodjih imajo po navadi ventilator, ki piha zrak na rebra glave cilindra. Pri letalskih motorjih to vlogo opravlja propeler in ko se letalo premika, tudi tok zraka. _NEWLINE_Ve\xc4\x8dina \xc5\xa1portnih letal uporablja za pogon zra\xc4\x8dnohlajene protibatne motorje. Zra\xc4\x8dno hlajenje se je uporabljalo tudi na propelerskih letalih s kro\xc5\xbenimi in zvezdastimi motorji. Zvezdasti motorji imajo zaradi ve\xc4\x8djega frontalnega preseka ve\xc4\x8dji zra\xc4\x8dni upor kot teko\xc4\x8dinsko hlajeni V-motorji, vendar so pa bili bolj odporni na sovra\xc5\xbenikov ogenj in la\xc5\xbeji za vzdr\xc5\xbeevanje. _NEWLINE_Nekateri turboventilatorski motorji uporabljajo zrak, ki kro\xc5\xbei v notranjosti lopatic prvih stopenj turbine. S tem se lahko pove\xc4\x8da vstopna temperatura v turbino in tako se pove\xc4\x8da izkoristek.'